Diari Oficial de la Generalitat Valenciana


Sumari del DOGV 4539, del 08-07-2003 (2003/7825)

RESOLUCIÓ de 24 de juny de 2003, de la Direcció General d'Ordenació i Innovació Educativa i Política Lingüística, per la qual convoca proves extraordinàries per a l'obtenció de certificats oficials administratius de coneixements de valencià que expedix la Junta Qualificadora de Coneixements de Valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4539

Data del DOGV
:   08-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7825


Data del document
:   24-06-2003

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * llengua regional
    * examen

RESOLUCIÓ de 24 de juny de 2003, de la Direcció General d'Ordenació i Innovació Educativa i Política Lingüística, per la qual convoca proves extraordinàries per a l'obtenció de certificats oficials administratius de coneixements de valencià que expedix la Junta Qualificadora de Coneixements de Valencià. [2003/X7825]
  
La comissió delegada del Ple de la Junta Qualificadora de Coneixements de Valencià va acordar en la sessió del passat 3 de juny acceptar la petició de realització de proves extraordinàries de coneixements de valencià per a magistrats, jutges i fiscals formulada per la Direcció General de Justícia de la Conselleria de Justícia i Administracions Públiques, atenent al conveni de formació subscrit entre el Consell General del Poder Judicial i la Generalitat Valenciana.
  
Per això, i segons el que disposa l'article 10 del Decret 47/1989, de 4 d'abril, del Consell de la Generalitat Valenciana, pel qual es regulen les funcions, la composició i l'organització de la Junta Qualificadora de Coneixements de Valencià, resolc:
  
Primer
  
Convocar proves extraordinàries per a l'obtenció dels certificats administratius de grau elemental i de grau mitjà de coneixements de valencià dirigides exclusivament a magistrats, jutges i fiscals.
  
Segon
  
Nomenar els membres de la Comissió Examinadora que actuarà en estes proves, que són:
  
- President: Vicent Satorres Calabuig.
  
- Secretari: Donís Seguí Penadés.
  
- Vocal: Mª. Teresa Boscà Lloret.
  
- Vocal: Josep Sendra Chesa.
  
Tercer
  
Les proves extraordinàries tindran lloc a la ciutat de València el dia 8 de novembre per al certificat de grau elemental i el 15 de novembre per al certificat de grau mitjà. La Comissió Examinadora fixarà l'hora i el lloc de realització de les proves i donarà trasllat amb suficient antel·lació a la Direcció General de Justícia perquè ho comunique als interessats.
  
Cas que el nombre de persones inscrites en alguna o en les dos proves objecte d'esta convocatòria fóra inferior a 10, no tindran lloc proves extraordinàries d'eixe grau o graus, i les persones inscrites en la present convocatòria passaran a estar inscrites automàticament a les proves convocades per la Resolució de 14 de març de 2003, de la Direcció General d'Ordenació i Innovació Educativa i Política Lingüística, per la qual es convoquen les proves per a l'obtenció dels certificats oficials administratius de coneixements de valencià (DOGV núm. 4.467, de 26 de març de 2003), cosa que es comunicarà a la Direcció General de Justícia i Administracions Públiques.
  
DISPOSICIÓ FINAL
  
A la resta d'aspectes relatius a les proves els serà d'aplicació el que disposa la Resolució de 14 de març de 2003, de la Direcció General d'Ordenació i Innovació Educativa i Política Lingüística, per la qual es convoquen les proves per a l'obtenció dels certificats oficials administratius de coneixements de valencià (DOGV núm. 4.467, de 26 de març de 2003).